**10. IZLOŽBA BUČINOG ULJA HRVATSKE**

**i**

**3.MEĐUNARODNA IZLOŽBA BUČINOG ULJA ALPE-JADRAN**

Varaždinska, Međimurska, Krapinsko-zagorska i Zagrebačka županija te Grad Zagreb dana 23. svibnja 2020. godine, organiziraju;

**10. IZLOŽBU BUČINOG ULJA** **HRVATSKE**

**i**

**3. MEĐUNARODNU IZLOŽBU BUČINOG ULJA ALPE-JADRAN.**

Analiza i ocjenjivanje bučinog ulja provoditi će se sukladno zahtjevima norme HRN EN ISO/IEC 17025:2007. Od kemijskog sastava bučinog ulja analizirati će se; sastav masnih kiselina, peroksidni broj, slobodne masne kiseline, …, a od senzorskih analiza provoditi će se ocjenjivanje; okus, miris, ….

**Najbolje ocjenjeno ulje (šampion izložbe) osvojiti će novčanu nagradu u iznosu od 2.000 EUR-a**.

Bučino ulje je danas prepoznatljiva sastavnica tradicionalne kuhinje kontinentalne Hrvatske, a svestrana primjena i sam način njegove uporabe dio su bogatog srednjoeuropskog gastronomskog naslijeđa. Dugogodišnjim marljivim radom, prenošenjem znanja i vještina s generacije na generaciju, proizvođači su iz sjemenki buča sa svojih polja nastojali proizvesti što kvalitetnija i ukusnija ulja. Tek posljednjih desetljeća bučino ulje dobiva potvrdu povoljnih učinaka na zdravlje i vitalnost ljudskog organizma i zasluženo mjesto na stolovima ljubitelja dobre hrane. Bučino ulje obiluje mnogim visokovrijednim, bioaktivnim spojevima s vitaminskim i antioksidativnim djelovanjem te ostalim spojevima koji pozitivno djeluju na zdravlje.

Izložba bučinog ulja poprimila je tradicionalni karakter na području kontinentalne Hrvatske, te stoga

**POZIVAMO**

**sve zainteresirane proizvođače bučinog ulja s područja Krapinsko-zagorske županije da se prijave na 10. Izložbu bučinog ulja Hrvatske i 3. Međunarodnu izložbu bučinog ulja ALPE-JADRAN koja će se održati u subotu 23. svibnja 2020. godine u Varaždinu.**

Molimo zainteresirane proizvođače da ispunjene prijavne obrasce (u prilogu) dostave najkasnije do **31. ožujka 2020. godine** na adresu: Upravni odjel za gospodarstvo, poljoprivredu, turizam, promet i komunalnu infrastrukturu, Magistratska 1, 49000 Krapina ili na e-mail: marina.krog@kzz.hr; ivanka.kuscar@kzz.hr .

Prikupljanje uzoraka za ocjenjivanje bučinog ulja za proizvođače **s područja Krapinsko-zagorske županije održat će se u utorak 7. travnja 2020. godine od 8:00-12:00 sati**  u prostorijama Krapinsko-zagorske županije, Upravnog odjela za gospodarstvo, poljoprivredu, turizam, promet i komunalnu infrastrukturu, Magistratska 1, Krapina.

 Dostavlja se;

**1 x 0,25 litara**

**i**

**1 x 0,50 litara**

ulja u **tamnim, staklenim i neobilježenim bocama** za ocjenjivanje bučinog ulja, te

**1 boca** ulja **s etiketom proizvođača**

ulja u svrhu izlaganja i degustacije na navedenoj Izložbi.

Za sva dodatna pitanja možete se obratiti u Upravni odjel za gospodarstvo, poljoprivredu, turizam, promet i komunalnu infrastrukturu Krapinsko-zagorske županije na brojeve telefona: 049/329-084 i 049/329-049.